Platobný rozkaz Okresného súdu Žilina sp. zn. 9C/19/2025 z 27. 3. 2025
Platobný rozkaz Okresného súdu Žilina z 27. marca 2025, sp. zn. 9C/19/2025, ECLI:SK:OSZA:2025:5125201848.1
Súd: Okresný súd Žilina
Spisová značka: 9C/19/2025
ECLI: ECLI:SK:OSZA:2025:5125201848.1
Dátum vydania: 27. 3. 2025
Forma: Platobný rozkaz
Oblasť práva: Občianske právo
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Žilina 9C/19/2025 5125201848 27. 03. 2025 JUDr. Ľubomíra Krišťáková ECLI:SK:OSZA:2025:5125201848.1
Platobný rozkaz 2 9C/19/2025 Okresný súd Žilina v spore žalobcu: KOOPERATIVA poisťovňa, a.s. Vienna Insurance Group Štefanovičova 4 816 23 Bratislava IČO: 00 585 441 zastúpený: JUDr. Soňa Pohovejová, advokátka Záhradnícka 37 811 07 Bratislava IČO: 51 079 721 proti žalovanému: Loadsec, s.r.o. Skalité 1046 023 14 Skalité IČO: 53 520 564 o zaplatenie 840,67 € s príslušenstvom, takto rozhodol: 2
9C/19/2025
I. Ukladá žalovanému, aby do 15 dní odo dňa doručenia platobného rozkazu zaplatil žalobcovi sumu 840,67 € spolu s 5 % ročným úrokom z omeškania zo sumy 840,67 € od 23.8.2023 do zaplatenia alebo aby v lehote 15 dní od doručenia platobného rozkazu podal proti nemu odpor s odôvodnením vo veci samej na tomto súde. II. Žalovaný je povinný do 15 dní odo dňa doručenia platobného rozkazu žalobcovi nahradiť trovy konania vo výške 25,- € z titulu súdneho poplatku z podanej žaloby a trovy právneho zastúpenia vo výške 163,10 € za dva úkony právnej služby (1. príprava a prevzatie právneho zastúpenia, 2. podanie žaloby, 1 úkon á 51,45 € + režijný paušál 14,84 €+ 23% DPH) alebo aby v lehote 15 dní od doručenia platobného rozkazu podal na tomto súde odvolanie voči výroku o náhrade trov konania. Poučenie: 2
9C/19/2025
Odpor proti platobnému rozkazu sa musí vecne odôvodniť. Ustanovenie § 129 sa pri nedostatku vecného odôvodnenia nepoužije. V odôvodnení žalovaný opíše rozhodujúce skutočnosti, o ktoré opiera svoju obranu proti uplatnenému nároku. K odporu pripojí listiny, na ktoré sa odvoláva, prípadne označí dôkazy na preukázanie svojich tvrdení. O tom musí byť žalovaný v platobnom rozkaze poučený. Súd uznesením odmietne odpor, ktorý bol podaný a) oneskorene, b) neoprávnenou osobou alebo c) bez vecného odôvodnenia; o tomto následku musí byť žalovaný poučený v platobnom rozkaze. Ak čo len jeden zo žalovaných podá včas odpor s vecným odôvodnením, súd zruší platobný rozkaz v celom rozsahu a nariadi pojednávanie. To neplatí, ak ide o samostatné spoločenstvo podľa § 76. Ak nebude odpor podaný včas s vecným odôvodnením, nadobudne tento platobný rozkaz právoplatnosť a na jeho základe bude môcť žalobca ako oprávnený viesť exekúciu na majetok žalovaného. Výrok o trovách konania sa na účely konania o platobnom rozkaze považuje za uznesenie. Proti uzneseniu súdu prvej inštancie o nároku na náhradu trov konania je prípustné odvolanie. Odvolanie môže podať strana, v ktorej neprospech bolo rozhodnutie vydané. Odvolanie sa podáva v lehote 15 dní od doručenia rozhodnutia na súde, proti ktorého rozhodnutiu smeruje. V odvolaní sa popri všeobecných náležitostiach podania (t. j. ktorému súdu je určené, kto ho robí, ktorej veci sa týka, čo sa ním sleduje a podpis) uvedie, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh). Odvolanie možno odôvodniť len tým, že a) neboli splnené procesné podmienky, b) súd nesprávnym procesným postupom znemožnil strane, aby uskutočňovala jej patriace procesné práva v takej miere, že došlo k porušeniu práva na spravodlivý proces, c) rozhodoval vylúčený sudca alebo nesprávne obsadený súd, d) konanie má inú vadu, ktorá mohla mať za následok nesprávne rozhodnutie vo veci, e) súd prvej inštancie nevykonal navrhnuté dôkazy, potrebné na zistenie rozhodujúcich skutočností, f) súd prvej inštancie dospel na základe vykonaných dôkazov k nesprávnym skutkovým zisteniam, g) zistený skutkový stav neobstojí, pretože sú prípustné ďalšie prostriedky procesnej obrany alebo ďalšie prostriedky procesného útoku, ktoré neboli uplatnené, alebo h) rozhodnutie súdu prvej inštancie vychádza z nesprávneho právneho posúdenia veci. Odvolacie dôvody a dôkazy na ich preukázanie možno meniť a dopĺňať len do uplynutia lehoty na podanie odvolania. Prípadný odpor proti platobnému rozkazu, odvolanie, listiny a dôkazy na preukázanie svojich tvrdení je žalovaný povinný súdu predložiť v počte dvoch exemplárov (1 x pre súd, 1 x pre žalobcu).

Zdroj: KAUZIS.SK – https://www.kauzis.sk/judikatura/r/ECLI:SK:OSZA:2025:5125201848.1 (dáta aktuálne k 26. 10. 2026). Záväzné je znenie zverejnené súdom.




